

**แผนปฏิบัติการป้องกันและปราบปรามการทุจริต**

**ขององค์การบริหารส่วนตำบลนาเคียน ประจำปีงบประมาณ พ.ศ. 2561**

**จัดทำโดย**

**คณะทำงานจัดทำแผนปฏิบัติปฏิบัติการป้องกันฯ**

**องค์การบริหารส่วนตำบลนาเคียน อำเภอเมืองนครศรีธรรมราช**

**จังหวัดนครศรีธรรมราช**

**คำนำ**

ตามที่คณะรัฐมนตรี ได้มีมติเมื่อวันที่ 24 กุมภาพันธ์ 2558 เห็นชอบให้หน่วยงานของรัฐแปลงแนวทางและมาตรการตามยุทธศาสตร์ว่าด้วยการป้องกันและปราบปรามการทุจริตระยะที่ 2 (พ.ศ. 2556 – 2560) สู่การปฏิบัติโดยกำหนดไว้ในแผนปฏิบัติการ 4 ปี และแผนปฏิบัติการประจำปี และคำสั่งคณะรักษาความสงบแห่งชาติ ได้มีคำสั่งที่ 69/2557 ลงวันที่ 18 มิถุนายน 2557 “ข้อ 1 ให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้....”

องค์การบริหารส่วนตำบลนาเคียน ได้ตระหนักและให้ความสำคัญกับการบริหารราชการที่มีธรรมาภิบาลและการป้องกันและปราบปรามการทุจริตประพฤติมิชอบ จึงได้จัดทำแผนปฏิบัติการป้องกันและปราบปราม การทุจริต ประจำปีงบประมาณ 2559 เพื่อเป็นกรอบทิศทางในการดำเนินงานเกี่ยวกับการป้องกันและปราบปรามการทุจริต ซึ่งสอดคล้องกับยุทธศาสตร์ชาติว่าด้วยการป้องกันและปราบปรามการทุจริตระยะที่ 2 (พ.ศ. 2556 – 2560) และตอบสนองนโยบายของรัฐบาล

คณะทำงานจัดทำแผนปฏิบัติการป้องกันฯ

ประจำปีงบประมาณ พ.ศ. 2561

**สารบัญ**

หน้า

 บทนำ 1

 วัตถุประสงค์ 1

 ยุทธศาสตร์ที่ 1 ปลูกและปลุกจิตสำนึกการต่อต้านการทุจริตเน้นการปรับเปลี่ยน 2-3

 ฐานความคิดของคนในทุกภาคส่วนในการักษาประโยชน์สาธารณะ

 ยุทธศาสตร์ที่ 2 บูรณาการทำงานของหน่วยงานในการต่อต้านการทุจริตและ 3-4

 พัฒนาเครือข่ายในประเทศ

 ยุทธศาสตร์ที่ 3 พัฒนาความร่วมมือกับองค์กรต่อต้านการทุจริต 4

 ยุทธศาสตร์ที่ 4 พัฒนาระบบบริหารและเครื่องมือในการป้องกันและปราบปราม 4-5

 การทุจริต

 ยุทธศาสตร์ที่ 5 เสริมสร้างองค์ความรู้ด้านการต่อต้านการทุจริตให้กับบุคลากรทุกภาคส่วน 5

 รายละเอียดโครงการ/กิจกรรมแผนปฏิบัติการป้องกันและปราบปรามการทุจริต 6-10

ภาคผนวก : คำสั่งแต่งตั้งคณะทำงานจัดทำแผนปฏิบัติการป้องกันและปราบปราม

 การทุจริตขององค์การบริหารส่วนตำบลนาเคียน ตามคำสั่งองค์การบริหาร

 ส่วนตำบลนาเคียน ที่ 574/2559 ลงวันที่ 22 กันยายน 2559

1

**บทนำ**

**1. ที่มา หลักการ และเหตุผล**

ในสภาวะปัจจุบัน ปัญหาการทุจริตคอร์รัปชั่นเริ่มมีแนวโน้มรุนแรงและเพิ่มมากขึ้นเรื่อย ๆ รวมทั้งปัญหาความเสื่อมศรัทธาในการบริหารราชการ จากปัญหาดังกล่าว คณะรักษาความสงบแห่งชาติ (คสช.) จึงได้มีคำสั่งคณะรักษาความสงบแห่งชาติ ที่ 69/2557 ลงวันที่ 17 มิถุนายน 2557 เรื่อง มาตรการป้องกันและแก้ไขปัญหาการทุจริตประพฤติมิชอบ ข้อ 1 กำหนดให้ทุกภาคส่วนราชการและหน่วยงานของรัฐกำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบ ในส่วนราชการและหน่วยงานของรัฐโดยมุ่งเน้นการสร้างธรรมาภิบาลในการบริหารงานและส่งเสริมการมีส่วนร่วมจากทุกภาคส่วนในการตรวจสอบเฝ้าระวังเพื่อสกัดกั้นมิให้เกิดการทุจริตประพฤติมิชอบได้ ประกอบกับคณะรัฐมนตรี ในการประชุมเมื่อวันที่ 24 กุมภาพันธ์ 2558 ได้มีมติเห็นชอบให้หน่วยงานของรัฐแปลงแนวทางและมาตรการตามยุทธศาสตร์ว่าด้วยการป้องกันและปราบปรามการทุจริตระยะที่ 2 (พ.ศ. 2556 – 2560) สู่การปฏิบัติโดยกำหนดไว้ในแผนปฏิบัติการ 4 ปี และแผนปฏิบัติการประจำปี ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและพฤติมิชอบในภาครัฐ เป็นนโยบายสำคัญของรัฐบาล

 ดังนั้น เพื่อให้สอดคล้องกับนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบ และยุทธศาสตร์ชาติว่าด้วยการป้องกันและปราบปรามการทุจริตระยะที่ 2 (พ.ศ. 2556 – 2560) องค์การบริหารส่วนตำบลนาเคียน จึงได้จัดทำแผนปฏิบัติการป้องกันและปราบปราม การทุจริต ประจำปีงบประมาณ 2561 เพื่อให้ทุกหน่วยงานในสังกัดองค์การบริหารส่วนตำบลนาเคียน ใช้เป็นกรอบแนวทางในการป้องกันและปราบปรามการทุจริตขององค์การบริหารส่วนตำบลนาเคียน สร้างระบบราชการที่มีความโปร่งใสยึดมั่นในหลักธรรมาภิบาลสอดคล้องกับพระราชกฤษฏีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**2. วัตถุประสงค์**

 2.1 เสริมสร้างจิตสำนึกและค่านิยมในการปฏิบัติหน้าที่ให้กับเจ้าหน้าที่ขององค์การบริหารส่วนตำบลนาเคียนยึดหลักธรรมาภิบาล

 2.2 บูรณาการทุกภาคส่วนเพื่อเสริมสร้างและพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลนาเคียน

 2.3 ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

 2.4 ส่งเสริม สนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลนาเคียนอย่างต่อเนื่อง

/วิสัยทัศน์...

2

**วิสัยทัศน์ (Vision)**

“เป็นองค์กรปกครองส่วนท้องถิ่นที่บริหารราชการด้วยความโปร่งใส ยึดมั่นหลักธรรมาภิบาล ต่อต้านการทุจริต”

**พันธกิจ (Misson)**

 1. เสริมสร้างจิตสำนึกและค่านิยมในการปฏิบัติหน้าที่ให้กับเจ้าหน้าที่ขององค์การบริหารส่วนตำบลนาเคียนให้ยึดมั่นในหลักธรรมาภิบาล

 2. บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลนาเคียน

 3. ส่งเสริม สนับสนุนบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

 4. ส่งเสริม สนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลนาเคียนอย่างต่อเนื่อง

**ยุทธศาสตร์แผนปฏิบัติการป้องกันและปราบปรามการทุจริตขององค์การบริหารส่วนตำบลนาเคียน**

**ประจำปีงบประมาณ พ.ศ. 2561**

**ยุทธศาสตร์ที่ 1 ปลูกและปลุกจิตสำนึกการต่อต้านการทุจริต เน้นการปรับเปลี่ยนฐานความคิดของคนในทุกภาค ส่วนในการรักษาประโยชน์สาธารณะ**

 **วัตถุประสงค์**

 1. ปรับฐานความคิดของคนไทยโดยเฉพาะผู้ดำรงตำแหน่งทางการเมืองและเจ้าหน้าที่ของรัฐให้เห็นแก่ประโยชน์สาธารณะมากกว่าประโยชน์ส่วนตน โดยส่งเสริมการเรียนรู้ตามหลักคุณธรรม จริยธรรม และวินัยแก่ทุกภาคส่วน ทุกเพศทุกวัยและทุกกลุ่มอาชีพ

 2. ใช้การศึกษาและศาสนาเป็นเครื่องมือในการปลูกฝังจิตสำนึกและค่านิยมในการต่อต้านการทุจริต ให้แก่เด็ก เยาวชน เจ้าหน้าที่ของรัฐและผู้ดำรงตำแหน่งทางการเมือง เพื่อนำไปสู่การปฏิรูปการเมืองและสังคมไทยให้เอื้อต่อการป้องกันและปราบปรามการทุจริต

 **มาตรการ/แนวทางดำเนินงาน**

 1. ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

 การส่งเสริมการดำเนินชีวิตตามหลักเศรษฐกิจพอเพียง เพื่อปลูก/ปลุกจิตสำนึกและค่านิยมของสังคมไทยมิให้ยึดติดกับระบบทุนนิยม ซึ่งเป็นสาเหตุหนึ่งของพฤติกรรมการทุจริต ในการดำเนินงานเพื่อส่งเสริมการดำเนินชีวิตตามหลักเศรษฐกิจพอเพียง มีแนวทางในการดำเนินการอันประกอบด้วย การส่งเสริมให้ความรู้เกี่ยวกับการดำเนินชีวิตตามหลักปรัชญาเศรษฐกิจพอเพียง

/2. ส่งเสริม...

3

 2. ส่งเสริมการใช้และกำหนดบทลงโทษในประมวลจริยธรรมแก่ทุกภาคส่วนและกำกับดูแลการประพฤติให้เป็นตามหลักประมวลจริยธรรม ซึ่งมีวัตถุประสงค์ของการดำเนินงานตามมาตรการและแนวทางดังกล่าว คือ เพื่อให้เจ้าหน้าที่เกี่ยวข้องกับการต่อต้านการทุจริตมีความซื่อสัตย์ มีคุณธรรม จริยธรรม การส่งเสริมการใช้ประมวลจริยธรรมจะเริ่มผลักดันจากกลุ่มเจ้าหน้าที่และผู้บริหารในองค์กรหลักในการต่อต้านการทุจริตและขยายไปสู่ข้าราชการในหน่วยงานตลอดจนลูกจ้างประจำและพนักงานจ้างทุกคนในสังกัด

 3. การใช้การศึกษาและศาสนาเป็นเครื่องมือในการปลูก/ปลุกและปรับเปลี่ยนฐานความผิด ให้ทุกภาคส่วนมีจิตสำนึกและค่านิยมที่ต่อต้านการทุจริต ทั้งนี้อาจจัดให้มีการฝึกอบรมจริยธรรมสำหรับการปรับเปลี่ยนพฤติกรรม เพื่อให้มีการปฏิบัติหน้าที่ตามกติกาทางการเมืองและหลักนิติธรรม

 4. ดูแลคุณภาพชีวิตและรายได้ของเจ้าหน้าที่ โดยมีระบบการให้รางวัลและระบบการลงโทษ เพื่อเสริมสร้างความเข้มแข็งในการต่อต้านการรับสินบน เพื่อให้เจ้าหน้าที่ปรับเปลี่ยนความคิดในการกระทำการทุจริต จำเป็นที่จะต้องเพิ่มมาตรการที่จะทำให้คุณภาพชีวิตของเจ้าหน้าที่รัฐและข้าราชการดีขึ้น

**ยุทธศาสตร์ที่ 2 บูรณาการการทำงานของหน่วยงานในการต่อต้านการทุจริตและพัฒนาเครือข่ายในประเทศ**

 **วัตถุประสงค์**

 การต่อต้านการทุจริตถือเป็นหน้าที่ของทุกภาคส่วน ในการขับเคลื่อนงานด้านการต่อต้านการทุจริตให้มีประสิทธิภาพ จำเป็นที่จะต้องประสานความร่วมมือของทุกหน่วยงานทุกภาคส่วนที่เกี่ยวข้อง ไม่ว่าจะเป็นองค์กรต่อต้านการทุจริตและเครือข่ายทุกภาคส่วน โดยเฉพาะอย่างยิ่งการประสานความร่วมมือในด้านข้อมูลและกฎหมาย รวมถึงทำให้ระบบเครือข่ายการต่อต้านการทุจริตจากทุกภาคส่วน

 **มาตรการ/แนวทางการดำเนินงาน**

 1. บูรณาการระหว่างหน่วยงานภายในองค์การบริหารส่วนตำบลนาเคียนกับทุกส่วนราชการและองค์กรภายนอกในการป้องกันและแก้ไขปัญหาการทุจริต

 2. สร้างความเข้มแข็งการบูรณาการความร่วมมือกับหน่วยงานภาครัฐ ภาคเอกชน ภาคประชาสังคมและประชาชนในการป้องกันและปราบปรามการทุจริต การบูรณาการความร่วมมือระหว่างทุกภาคส่วนในการป้องกันการทุจริต นำไปสู่ระบบสัญญาณเตือนภัยการทุจริตโดยความร่วมมือของภาคีเครือข่ายในการบูรณาการเครือข่ายควรเริ่มต้นจากการเสริมสร้างศักยภาพเครือข่ายให้เข้มแข็งโดยสนับสนุนระบบการจัดการและทรัพยากรในการปฏิบัติงานของเครือข่าย การสร้างขวัญกำลังใจ และการสร้างความรู้ เพื่อเป็นแนวร่วมต่อต้านการทุจริต การมีส่วนร่วมในการตรวจสอบภาครัฐและพัฒนาไปสู่ระบบสัญญาณเตือนภัยการทุจริต

 2.1 เสริมสร้างกระบวนการเรียนรู้เพื่อให้ภาคประชาชนมีความตระหนักต่อสภาพปัญหาการทุจริต

 2.2 สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลาย รวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

/2.3 ส่งเสริม...

4

 2.3 ส่งเสริมให้ทุกภาคส่วนได้รับรู้และเข้าถึงข้อมูลข่าวสารการดำเนินงานขององค์การบริหารส่วนตำบลนาเคียน

 2.4 กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแส ให้ได้รับรางวัลตอบแทน

**ยุทธศาสตร์ที่ 3 : พัฒนาความร่วมมือกับองค์กรต่อต้านการทุจริต**

 **วัตถุประสงค์**

 มุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และ มีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต

 **มาตรการ/แนวทางดำเนินงาน**

 1. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ

 1.1 ให้ทุกหน่วยงานในองค์การบริหารส่วนตำบลนาเคียนมีพันธกิจด้านการป้องกันและปราบปรามการทุจริต มีโครงสร้างของหน่วยงานอัตรากำลังการบริหารงานบุคคลและงบประมาณที่เหมาะสมสอดคล้องกับภารกิจและความรับผิดชอบ

 1.2 ให้หน่วยงานในองค์การบริหารส่วนตำบลนาเคียน สร้างระบบการตรวจสอบการบริหารราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

 1.3 สนับสนุนให้มีการตรวจสอบและถ่วงดุลการใช้อำนาจระหว่างหน่วยงานขององค์การบริหารส่วนตำบล นาเคียนด้วยกันเอง

 1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่อง และเป็นธรรม

 2. สร้างกลไกความร่วมมือระหว่างองค์การบริหารส่วนตำบลนาเคียนกับทุกภาคส่วนในสังคมให้มีศักยภาพในการป้องกันและปราบปรามการทุจริต

 2.1 วางแนวทางและส่งเสริมบทบาทความร่วมมือระหว่างองค์การบริหารส่วนตำบลนาเคียนกับทุกภาคส่วนในสังคมหรือหน่วยงานตรวจสอบภายนอก ในการป้องกันและปราบปรามการทุจริต

**ยุทธศาสตร์ที่ 4 : พัฒนาระบบบริหารและเครื่องมือในการป้องกันและปราบปรามการทุจริต**

 **วัตถุประสงค์**

 มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่องสร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

/มาตรการ...

5

 **มาตรการ/แนวทางดำเนินงาน**

 1. พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต

 1.1 กำหนดให้เจ้าหน้าที่ของรัฐต้องเข้ารับการฝึกอบรมหลักสูตรเกี่ยวกับการป้องกันและปราบปรามการทุจริต

 1.2 จัดตั้งศูนย์ข้อมูลความรู้ทางวิชาการเพื่อให้มีกระบวนการเรียนรู้ และการถ่ายทอดความรู้ตลอดจนให้มีการศึกษากรณีตัวอย่าง

**ยุทธศาสตร์ที่ 5 : เสริมสร้างองค์ความรู้ด้านการต่อต้านการทุจริตให้กับบุคลากรทุกภาคส่วน**

 **วัตถุประสงค์**

 สถานการณ์การทุจริตในประเทศไทย ในปัจจุบันมีความหลากหลายและมีแนวโน้มทวีความรุนแรงจนกลายเป็นอาชญากรรมข้ามชาติมากยิ่งขึ้น ด้วยสถานการณ์ดังกล่าว รวมถึงการเข้าสู่การเข้าเป็นประชาคมอาเซียนทำให้ประเทศไทยจำเป็นต้องปรับปรุงแนวทางการดำเนินงานป้องกันและปราบปรามการทุจริตให้มีประสิทธิภาพมากยิ่งขึ้น ซึ่งหนึ่งในแนวทางสำคัญ ได้แก่ การสร้างบุคลากรที่มีความรู้ความเชี่ยวชาญโดยเฉพาะความเชี่ยวชาญในวิชาชีพเฉพาะสาขา อย่างไรก็ตามจากการประเมินสถานการณ์ไม่ว่าจะเป็นการทบทวนงานวิจัยและงานวิชาการ รวมถึงการสัมภาษณ์เชิงลึก พบว่าบุคลากรขององค์กรต่อต้านการทุจริตส่วนใหญ่ขาดความรู้ความเชี่ยวชาญในวิชาชีพเฉพาะสาขา อีกทั้งบุคลากรที่มีความเชี่ยวชาญเฉพาะสาขานั้นไม่ได้มีการแลกเปลี่ยนองค์ความรู้หรือทำงานร่วมกัน ซึ่งผลกระทบที่เกิดขึ้นจากปัญหาดังกล่าวทำให้การป้องกันและปราบปรามการทุจริต โดยเฉพาะอย่างยิ่งการดำเนินคดีกับผู้ที่กระทำความผิดในคดีที่ต้องใช้องค์ความรู้เฉพาะสาขา ล่าช้า ในท้ายที่สุดส่งผลกระทบต่อความน่าเชื่อถือของประเทศไทย จากสถานการณ์ดังกล่าวมาแล้วข้างต้น ยุทธศาสตร์สร้างองค์ความรู้ให้กับบุคลากรขององค์กรต่อต้านการทุจริตจึงมีความจำเป็นยิ่งที่จะต้องนำมาขับเคลื่อนในยุทธศาสตร์ชาติฯ ระยะที่ 2 สำหรับวัตถุประสงค์ของยุทธศาสตร์ดังกล่าวประกอบด้วย

 1. จัดให้มีการเก็บรวบรวม สังเคราะห์และเผยแพร่ข้อมูลด้วยการจัดตั้งศูนย์กลางของแต่ละหน่วยงาน

 2. สร้างเสริมการจัดการองค์ความรู้และการถ่ายทอดให้กับบุคลากรในสังกัดองค์การบริหารส่วนตำบลนาเคียน

 3. เสริมสร้างบุคลากรให้มีสมรรถนะ (ความรู้ ทักษะและทัศนคติ) ในการป้องกันและปราบปรามการทุจริต

 **มาตรการ/แนวทางดำเนินงาน**

 1. สร้างองค์ความรู้ในการป้องกันและปราบปรามการทุจริต เพื่อให้มีการศึกษาและพัฒนาบุคลากรในสังกัดองค์การบริหารส่วนตำบลนาเคียนมีองค์ความรู้ในการป้องกันและปราบปรามการทุจริต

 2. พัฒนาระบบการจัดการองค์ความรู้ เพื่อให้เกิดการจัดการองค์ความรู้ โดยรวบรวมองค์ความรู้ที่มีอยู่และเสริมองค์ความรู้ที่ขาดให้ครบถ้วน และนำองค์ความรู้ที่ได้มาถ่ายทอดให้กับบุคลากรในสังกัดและประชาชน

 3. จัดตั้งศูนย์การเรียนรู้การป้องกันและปราบปรามการทุจริต เพื่อให้เป็นศูนย์กลางการเรียนรู้ในการป้องกันและปราบปรามการทุจริตขององค์การบริหารส่วนตำบลนาเคียน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ภาคผนวก**